NAWSARH-prosjektet

NAWSARH-prosjektet (Norwegian All Weather Search And Rescue Helicopter) var Justis- og beredskapsdepartementets anskaffelsesprosjekt for nye redningshelikoptre.

Prosjektet startet opp 25. oktober 2007 med mål om at alle Sea King-helikoptrene skulle være erstattet med nye, tidsmessige redningshelikoptre innen 2020. 19. desember 2013 ble det underskrevet kontrakt mellom daværende AgustaWestland og regjeringen om kjøp av 16 helikoptre av typen AgustaWestland AW101Justisministeren kjøpte 16 helikoptre NRK Rogaland (19. desember 2013).

Luftforsvarets 330 skvadron tester og evaluerer de nye helikoptrene på redningshelikopterbasen på Sola flystasjon. De første AW101 ble tatt i bruk 1. september 2020.https://www.forsvaret.no/om-forsvaret/tjenestesteder/sola

I september 2024 ble anskaffelsesprosjektet avsluttet, selv om noen aktiviteter vil fortsette inn i 2025 og 2026.

Omfattelse
Prosjektet inkluderer 16 nye redningshelikoptre, infrastruktur- og basetiltak, sykehustilpasninger, vedlikehold, logistikk, drift og to Super Puma-helikoptre på Svalbard.https://www.aftenbladet.no/lokalt/i/GG83OB/helikopterskandalen-pa-sola-vokser-advokatregningene-har-nadd-75-mil

Prosjektorganisasjon
Prosjektet ble ledet av Justis- og beredskapsdepartementet, med et brukerforum som rådgivende organ bestående av representanter fra brukere av redningshelikoptertjenesten. Prosjektet hadde 4–5 faste ansatte og eksperter fra Luftforsvaret og Helse- og omsorgsdepartementet.NAWSARH organisering

Som alle offentlige anskaffelser over 500 millioner kroner var prosjektet pålagt å arbeide under det såkalte KS-ordningen.Finansdepartementets ordning for kvalitetssikring av store statlige investeringer 
Bakgrunn
Fostervollutvalget (NOU 1997:3), ledet av Alv Jakob Fostervoll, slo fast at det var behov for å skifte ut Sea King-redningshelikoptrene med noe nytt og bedre.NOU 1997: 3 Om Redningshelikoptertjenesten Basert på Fostervollutvalgets rapport leverte Justisdepartementet Stortingsmelding nr. 44 (2001–2002) «Om redningshelikoptertjenesten i fremtiden» til Stortinget den 11. mai 2001.St.meld. nr. 44 (2000-2001) Redningshelikoptertjenesten i fremtiden Da Stortinget behandlet saken den 16. mai 2002 ønsket et flertall på Stortinget at det skulle etableres et helikopterfaglig forum, som skulle gjennomgå aktuelle fremtidige redningshelikoptre i Norge.

Justisdepartementets helikopterfaglige forum leverte sitt dokument «Utredning om redningshelikoptre» med forslag til krav til nye redningshelikoptre 13. juni 2003. Da Norge bestilte nye helikoptre til Luftforsvaret gjennom Nordic Standard Helicopter Procurement (NSHP) Project i 2001, ble det i tillegg til anskaffelse av 14 NH90 helikoptre til kystvakt og fregatt-tjeneste også tatt opsjon på ti NH90 til bruk som redningshelikopter. Etter en reforhandlingsrunde der det viste seg at NH90 ikke tilfredsstilte de kravene som Justisdepartementet hadde utarbeidet basert på helikopterfaglig forums anbefalinger,Norsk all-værs SAR helikopter til Justisdepartementet NAWSARH  besluttet regjeringen i 2007 å si fra seg opsjonene og starte anskaffelsesprosessen på nytt.

Framdrift
25. august 2007 Prosjektets oppstart
30. november 2007 Samarbeidsavtale mellom Norge og Island om anskaffelsen ble undertegnetCooperation agreement between Justis- og Politidepartementet, (Ministry of Justice and the Police), Norway and Dóms- og kirkjumálaráduneytid, Iceland, Acquisition and commissioning of new rescue helicopters
13. august 2008 RFI (Request for Information) ble publisert
27. september 2010 Første del av KS-ordningen (KS1) ble fullført
28. september 2011 Siste del av KS-ordningen (KS-2) ble fullførtThe Requirement Document KS2 (Public version) Norwegian All Weather Search and Rescue Helicopter
24. juni 2011 Stortingsproposisjon nr. 146 (2010–2011) Anskaffelse av nye redningshelikoptre mv. i perioden 2013–2020 ble vedtatt i regjeringenProp. 146 S (2010–2011) Proposisjon til Stortinget Anskaffelse av nye redningshelikoptre mv. i perioden 2013–2020
24. oktober 2011 ble prekvalifiseringen for leveranse av inntil totalt 25 helikoptre, inkludert Island og opsjoner, utlystThe acquisition process has been announced
20. desember 2011 var fristen for å levere dokumentene for prekvalifiseringen
22. desember 2011 ble søkerne i prekvalifiseringsrunden publisert på prosjektets hjemmeside
15. februar 2012 ble det publisert hvilke selskaper som er prekvalifisert for å kunne gi tilbud på levering av nye rednings­helikoptre med tilhørende utstyr og vedlikeholdsløsninger til erstatning for dagens Sea King
12. juli 2012 ble anbudsinvitasjon sendt ut til de  fire prekvalifiserte kandidatene.
18. desember 2012 var tidsfrist for å levere tilbud.
 9. juli 2013 informerte regjeringen om at det ville bli ført videre forhandlinger med forhandlerne AgustaWestland og Eurocopter.Går videre med to tilbydere av redningshelikoptre.
8. november 2013 informerte regjeringen om at det ville bli innledet sluttforhandlinger med AgustaWestland.AgustaWestland til sluttforhandlinger om nye redningshelikoptre. Justis- og beredskapsdepartementet. (8. november 2013)
19. desember 2013 ble kontrakten mellom AgustaWestland og regjeringen underskrevet.
21. mars 2016 ble første testflyging foretatt.
31. mai 2016 ble de to første redningshelikopterne avduket i Yeovil i Storbritannia.Nye redningshelikoptre avduket
September 2017: CHC Helikopter Service overtar driften av redningstjenesten ved Florø-basen.
17. november 2017 var det første av de nye redningshelikoptrene levert på Sola lufthavn.
24. november 2017 veltet det første av de nye redningshelikoptrene på bakken, og fikk store skader.
15. januar 2019 konkluderte Statens havarikommisjon for Forsvaret med at årsaken til at det første helikopteret veltet var en rekke menneskelige og organisatoriske faktorer, deriblant mangler i besetningens erfaring med og kunnskap om helikoptertypen, utilstrekkelig risikobevissthet, avvik fra sjekklisten, og feil og mangler i opplæringen.Teknisk Ukeblad: Tidspress og manglende opplæring bidro til at AW101-helikopteret veltet på Sola
20. mars: Det femte redningshelikopteret blir levert på Sola av Forsvarsmateriell.https://forsvaret.no/forsvarsmateriell/presserom/det-femte-redningshelikopteret-er-levert
14. mai 2019 melder regjeringen at Leonardo Helicopters har utfordringer med utvikling og godkjenning av de nye redningshelikoptrene, og ikke kan avklare når AW101 skal erstatte Sea King.https://www.tu.no/artikler/revidert-tor-enna-ikke-si-nar-nye-redningshelikoptre-skal-overta/465241
8. april 2020: Justis- og beredskapsdepartementet opplyser at ytterligere tre helikoptre planlegges levert før sommeren. Det tas sikte på å sette de første helikoptrene i drift første halvår 2020. Imidlertid antas det at det vil kunne oppstå forsinkelser blant annet som følge av håndteringen med situasjonen med koronaviruspandemien.
 12. mai 2020: Regjeringen melder i sitt forslag til revidert statsbudsjett at forventet driftoppstart forskyves til andre halvår 2020. Dette på grunn av at koronaviruspandemien har forsinket fremdriften, ettersom leverandøren er lokalisert i Nord-Italia og Storbritannia, samt at smitteverntiltak har begrenset Forsvarets bemanning i prosjektets innføringsprogram.https://www.tu.no/artikler/skylder-pa-korona-og-produsenten-nok-en-forsinkelse-for-nye-aw101-redningshelikoptre/491985
 2. juli 2020: Justis- og beredskapsdepartementet melder til Aftenposten at «Det tas sikte på oppstart med nye helikoptre på Sola-basen i september.»https://www.aftenbladet.no/lokalt/i/0nPXbJ/har-bestemt-seg-klart-for-nye-redningshelikoptre-pa-sola
 1. september 2020: AW101 overtar for Sea King på Sola.https://www.nrk.no/nordland/den-1.-september-overtar-aw101-stafettpinnen-etter-seaking-som-norges-redningshelikopter-1.15138272Dette er landets nye «Sea King»: – Kan fly raskere, høyere og lengre enn før. NRK. Besøkt 13. oktober 2020
14. mai 2021: AW101 overtar for Sea King på Ørland.
25. februar 2022: AW101 overtar for Sea King på Banak.
 12. desember 2022: AW101 overtar for Sea King i Bodø.
11. mai 2023: Regjeringen opplyste i revidert nasjonalbudsjett at AW101 til Florø og Rygge ville bli utsatt til 2024.
30. september 2024: 330 skvadronen med AW101 overtar Florø-basen fra CHC Helikopter Service.

Helikopteret
miniatyr|Et norsk Leonardo AW101 i 2017

AW101 har langt bedre rekkevidde, hastighet og evne til å operere i dårlig vær enn Sea King og skal kunne redde 20 personer cirka 278 kilometer fra kysten innen to timer. Det er over fire ganger kapasiteten til Sea King.

Aktuelle kandidater
Etter RFI-prosessen var følgende nevnt som foreløpig aktuelle kandidater:
 NH90
 Sikorsky S-92
 Eurocopter EC 225
 AgustaWestland AW101
 Bell-Boeing V-22 Osprey

Følgende kandidater leverte inn søknad om prekvalifisering:

Norge: 
 AgustaWestland
 Eurocopter
 JSC Russian Helicopters (ble diskvalifisert på grunn av for sent innlevert dokumentasjon)
 NHIndustries
 Sikorsky Aircraft Corporation
 The Boeing Company

Island:
 AgustaWestland
 Bristow Norway
 Eurocopter
 Sikorsky Aircraft Corporation

Følgende leverandører ble prekvalifisert:

Norge:
 AgustaWestland
 Eurocopter
 NHIndustries
 Sikorsky Aircraft Corporation

 Navn 
1. september 2020 ble navnet på det nye redningshelikopteret offentliggjort og  AW101 vil hete «SAR Queen» i norsk tjeneste.https://www.tu.no/artikler/overtar-for-sea-king-i-dag-nytt-redningshelikopter-har-fatt-nytt-navn/498387

Se også
 NH90 i Luftforsvaret

 Eksterne lenker 

 Statens havarikommisjon for Forsvaret: Rapport om AW101 velt på Sola, med bakgrunnsinformasjon om NAWSARH-prosjektet

 Referanser 

Eksterne lenker
 Nye redningshelikoptre, fra nettstedet regjeringen.no

Kategori:Justis- og beredskapsdepartementet
Kategori:Redningstjeneste
Kategori:Offentlige anskaffelser
Kategori:Etableringer i 2007